Temeljem članka 36. *Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* (Službene novine PGŽ 34/15, 18/21, 42/23) i Zaključka Župana Primorsko-goranske županije od \_\_\_\_\_\_\_\_\_ 2025. godine,

**Primorsko-goranska županija** (dalje u tekstu: Županija), sa sjedištem u Rijeci, Adamićeva 10, OIB: 32420472134 koju zastupa Župan Zlatko Komadina, dipl. ing.

i

**\_\_\_\_\_\_\_\_\_\_\_\_\_\_\_\_\_** (dalje u tekstu: Korisnik), sa sjedištem u \_\_\_\_\_\_, \_\_\_\_\_\_\_\_\_, OIB: \_\_\_\_\_\_\_\_\_, upisan u Registar udruga pod brojem \_\_\_\_\_\_, broj RNO: \_\_\_\_\_\_\_, koju zastupa \_\_\_\_\_\_\_\_, zaključuju sljedeći:

U G O V O R broj \_\_/01/25

o sufinanciranju

Članak 1.

Ovim Ugovorom uređuju se međusobni odnosi Županije i Korisnika vezani uz korištenje proračunskih sredstava Županije za sufinanciranje manifestacije/događaja: **\_\_\_\_\_\_\_\_\_\_\_\_\_\_\_\_**

Ugovorne strane suglasno utvrđuju da je Korisnik manifestaciju/događaj iz stavka 1. ovog članka prijavio na *Javni poziv za dodjelu sredstava putem pokroviteljstva, financiranja manifestacija i drugih događanja koja se provode od 1.1.- 30.6.2025. godine i od općeg su značaja za Primorsko-goransku županiju*, objavljen 30. prosinca 2024. godine na mrežnim stranicama Županije.

Članak 2.

Točkom I. *Odluke Župana o rasporedu sredstava za pokroviteljstva, financiranje manifestacija i drugih događaja koja se provode od 1.1.- 30.6.2025. godine. godine i od općeg su značaja za Primorsko-goransku županiju (KLASA: \_\_\_\_\_\_; URBROJ: \_\_\_\_\_\_od \_\_\_\_\_2025. godine)*, za manifestaciju/događanje iz članka 1. ovog Ugovora odobrena su sredstva u iznosu od **\_\_\_\_\_** eura.

Točkom II Odluke iz stavka 1. ovog članka utvrđeno je da će se odobrena sredstva rasporediti s aktivnosti 11 02 03 Pokroviteljstva Župana i Skupštine.

Članak 3.

Nakon dostave potpisanog i ovjerenog ugovora, odobrena sredstva uplatit će se na žiro račun Korisnika IBAN: \_\_\_\_\_\_\_\_\_\_\_\_\_\_ najranije u roku od 15 dana prije početka provođenja manifestacije/događanja, a nakon dostave pisanog zahtjeva za isplatu sredstava.

Korisnik se obvezuje s doniranim financijskim sredstvima raspolagati strogo namjenski za Ugovorom utvrđene namjene, a prema izmijenjenom financijskom planu iz obrasca prijave na Javni poziv iz članka 1. stavka 2. ovog Ugovora.

Članak 4.

Korisnik može informirati javnost da je Primorsko-goranska županija sufinancirala manifestaciju/događaj koja je predmet ovog Ugovora. Prilikom informiranja javnosti o financijskoj potpori Županije, Korisnik je dužan uz naziv Primorsko-goranske županije koristiti znakovlje Primorsko-goranske županije, sukladno *Pravilniku vizualnog identiteta Primorsko-goranske županije*. („Službene novine“ broj 10/16). Pravilnik je dostupan u elektronskom formatu na: <http://www.pgz.hr>.

Članak 5.

Korisnik se obvezuje nakon završetka manifestacije/događaja, a najkasnije do 31. siječnja 2026. godine, Županiji (ispunjavanjem obrasca) dostaviti pismeno izvješće o provedbi manifestacije/događaja koji je predmet ovog Ugovora.

Korisnik se obvezuje uz izvješće i specifikaciju troškova dostaviti i dokaz o učinjenom trošku - kopije računa u vezi provedbe aktivnosti sufinancirane ovim Ugovorom. Županija zadržava pravo od Korisnika tražiti pojašnjenje i/ili nadopunu dostavljenog izvješća.

Članak 6.

Županija ima pravo kontrole utroška sredstava iz članka 2. ovog Ugovora „na licu mjesta“ koju će provesti ovlašteni predstavnici Županije, nakon pismene najave, a Korisnik se obvezuje predočiti sve dokumente vezane uz korištenje isplaćenih sredstava.

Članak 7.

Ukoliko Korisnik iz bilo kojeg razloga ne može provesti ili nije proveo prihvaćenu manifestaciju/događaj, dužan je pravovremeno o tome, uz pisano obrazloženje, izvijestiti Županiju.

Korisnik ima pravo zatražiti prenamjenu sredstava, ali isključivo za promjene u sadržaju, za novi termin ili mjesto provedbe, drugu vrstu troška, drugi sudionici ili slično, a ne za neku novu/drugu manifestaciju/događaj. Ukoliko je razlog opravdan, Županija može odobriti prenamjenu sredstava, o čemu će se zaključiti aneks ovog Ugovora.

Članak 8.

Ukoliko Korisnik nije proveo prihvaćenu manifestaciju/događaj ili ju je proveo samo djelomično, a nije mu odobrena prenamjena sredstava, dužan je neutrošena sredstva vratiti na žiro račun Županije.

Ukoliko Korisnik nenamjenski ili nezakonito koristi isplaćena financijska sredstva, Županija ima pravo obustaviti daljnju isplatu i tražiti povrat već doznačenih financijskih sredstava uvećanih uz zakonsku zateznu kamatu.

U slučaju iz stavka 1. i 2. ovog članka Županija ima pravo raskinuti ovaj Ugovor.

Članak 9.

U slučaju nastupa okolnosti koji nisu predviđeni ovim Ugovorom, ugovorne strane utvrđuju primjenu odredbi *Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* („Službene novine PGŽ“ broj 34/15, 18/21, 42/23), a koji je dostupan na mrežnim stranicama Županije.

Članak 10.

Ukoliko se ukupni prihodi Proračuna Primorsko-goranske županije za 2025. godinu ostvare ispod planiranih, ugovorne strane su suglasne da se sredstva namijenjena sufinanciranju manifestacije/događanja razmjerno smanje.

U slučaju nastupa navedenih okolnosti, ugovorne strane neće zaključivati dodatak ovom Ugovoru, već će Županija o istome Korisnika obavijestiti pisanim putem.

Članak 11.

Sve eventualne sporove iz ovog Ugovora, ugovorne strane rješavat će dogovorno, u protivnom sporove iz ovog Ugovora rješavat će stvarno nadležan sud u Rijeci.

Članak 12.

Ovaj je Ugovor sastavljen u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Županija.

Članak 13.

Ovaj ugovor stupa na snagu danom potpisa obje ugovorne strane.

|  |  |
| --- | --- |
| Za *Korisnika* | Za **Primorsko-goransku županiju** |
| Osoba ovlaštena za zastupanje | Pročelnica |

KLASA: \_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_

Rijeka, \_\_\_\_\_.2025. godine